
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«17» снежня 2024 г.
	№ 141
	                              г. Масква



Аб зацвярджэнні Парадку афармлення рэгістрацыі 
або адмовы ў рэгістрацыі дэкларацыі на тавары, транзітнай дэкларацыі і дэкларацыі на транспартны сродак, а таксама аб змяненні і прызнанні страціўшымі сілу некаторых рашэнняў Камісіі Мытнага саюза і Калегіі Еўразійскай 
эканамічнай камісіі

У адпаведнасці з пунктам 3 артыкула 111 Мытнага кодэкса Еўразійскага эканамічнага саюза Калегія Еўразійскай эканамічнай камісіі вырашыла:
1. Зацвердзіць прыкладзены парадак афармлення рэгістрацыі або адмовы ў рэгістрацыі дэкларацыі на тавары, транзітнай дэкларацыі і дэкларацыі на транспартны сродак.
2. Унесці ў рашэнні Камісіі Мытнага саюза змяненні згодна з дадаткам № 1.
3. Прызнаць страціўшымі сілу рашэнні Камісіі Мытнага саюза і Калегіі Еўразійскай эканамічнай камісіі паводле пераліку згодна з дадаткам № 2.
4. Гэта Рашэнне ўступае ў сілу з 1 красавіка 2026 г. 

	Старшыня Калегіі
Еўразійскай эканамічнай камісіі
	
Б. Сагінтаеў




ЗАЦВЕРДЖАНЫ
Рашэннем Калегіі
Еўразійскай эканамічнай камісіі
ад 17 снежня 2024 г. № 141


ПАРАДАК 
афармлення рэгістрацыі або адмовы ў рэгістрацыі 
дэкларацыі на тавары, транзітнай дэкларацыі 
і дэкларацыі на транспартны сродак

I. Агульныя палажэнні
1. Гэты Парадак вызначае правілы афармлення рэгістрацыі або адмовы ў рэгістрацыі дэкларацыі на тавары (далей – ДТ), транзітнай дэкларацыі (далей – ТД), у тым ліку калі ў якасці ДТ і ТД выкарыстоўваюцца транспартныя (перавозачныя) камерцыйныя і (або) іншыя дакументы, уключаючы прадугледжаныя міжнароднымі дагаворамі дзяржаў – членаў Еўразійскага эканамічнага саюза (далей адпаведна – дзяржавы-члены, Саюз) з трэцім бокам, і мытнай дэкларацыі на транспартны сродак (далей – МДТС), у тым ліку калі ў якасці МДТС выкарыстоўваюцца стандартныя дакументы перавозчыка, прадугледжаныя міжнароднымі дагаворамі дзяржаў-членаў з трэцім бокам у сферы транспарту.
Для мэт гэтага Парадку пад мытнай дэкларацыяй разумеюцца ўсе дакументы, указаныя ў абзацы першым гэтага пункта.
2. Мытны орган рэгіструе мытную дэкларацыю ў тэрміны, прадугледжаныя пунктам 2 артыкула 111 Мытнага кодэкса Еўразійскага эканамічнага саюза (далей – Кодэкс), шляхам прысваення ёй адпаведнага рэгістрацыйнага нумара з выкарыстаннем інфармацыйнай сістэмы мытнага органа або пры дапамозе інфармацыйнай сістэмы мытнага органа без удзелу службовай асобы і фіксуе дату і час такой рэгістрацыі.
Рэгістрацыйны нумар ДТ (у тым ліку калі ў якасці такой дэкларацыі выкарыстоўваюцца транспартныя (перавозачныя) камерцыйныя і (або) іншыя дакументы, уключаючы прадугледжаныя міжнароднымі дагаворамі дзяржаў-членаў з трэцім бокам) фарміруецца ў адпаведнасці з Парадкам запаўнення дэкларацыі на тавары, зацверджаным Рашэннем Камісіі Мытнага саюза ад 20 мая 2010 г. № 257.
Рэгістрацыйны нумар ТД (у тым ліку калі ў якасці такой дэкларацыі выкарыстоўваюцца транспартныя (перавозачныя) камерцыйныя і (або) іншыя дакументы, уключаючы прадугледжаныя міжнароднымі дагаворамі дзяржаў-членаў з трэцім бокам) фарміруецца ў адпаведнасці з Парадкам запаўнення транзітнай дэкларацыі, зацверджаным Рашэннем Калегіі Еўразійскай эканамічнай камісіі ад 30 мая 2023 г. № 73.
Рэгістрацыйны нумар МДТС (у тым ліку калі ў якасці такой дэкларацыі выкарыстоўваюцца стандартныя дакументы перавозчыка, прадугледжаныя міжнароднымі дагаворамі дзяржаў-членаў з трэцім бокам у сферы транспарту) фарміруецца ў адпаведнасці з Інструкцыяй аб парадку запаўнення мытнай дэкларацыі на транспартны сродак, зацверджанай Рашэннем Камісіі Мытнага саюза ад 14 кастрычніка 
2010 г. № 422.
Рэгістрацыйны нумар мытнай дэкларацыі павінен быць унікальны для кожнага віду мытнай дэкларацыі незалежна ад формы мытнага дэкларавання і ад таго, якія дакументы выкарыстоўваюцца ў якасці такой мытнай дэкларацыі.
3. Мытны орган адмаўляе ў рэгістрацыі мытнай дэкларацыі ў тэрміны, прадугледжаныя пунктам 2 артыкула 111 Кодэкса, шляхам афармлення адмовы ў рэгістрацыі мытнай дэкларацыі з выкарыстаннем інфармацыйнай сістэмы мытнага органа або пры дапамозе інфармацыйнай сістэмы мытнага органа без удзелу службовай асобы.
II. Парадак афармлення рэгістрацыі або адмовы ў рэгістрацыі мытнай дэкларацыі, пададзенай у выглядзе электроннага дакумента
4. Рэгістрацыя мытнай дэкларацыі, пададзенай у выглядзе электроннага дакумента, афармляецца мытным органам з выкарыстаннем інфармацыйнай сістэмы мытнага органа або пры дапамозе інфармацыйнай сістэмы мытнага органа без удзелу службовай асобы ў адпаведнасці з пунктам 2 гэтага Парадку, і звесткі аб рэгістрацыйным нумары такой мытнай дэкларацыі, даце і часе яе рэгістрацыі накіроўваюцца ў электроннай форме дэкларанту або мытнаму прадстаўніку ў адпаведнасці з артыкулам 362 Кодэкса.
Рэгістрацыя мытнай дэкларацыі, пададзенай у выглядзе электроннага дакумента, пры дапамозе інфармацыйнай сістэмы мытнага органа без удзелу службовай асобы афармляецца ў выпадку, калі выкананы ўмовы праверкі мытнай дэкларацыі, вызначаныя алгарытмамі (тэхнічнымі патрабаваннямі) работы інфармацыйнай сістэмы мытнага органа пры правядзенні такой праверкі.
5. Адмова ў рэгістрацыі мытнай дэкларацыі, пададзенай у выглядзе электроннага дакумента, афармляецца мытным органам з выкарыстаннем інфармацыйнай сістэмы мытнага органа або пры дапамозе інфармацыйнай сістэмы мытнага органа без удзелу службовай асобы, і звесткі аб даце і часе адмовы ў рэгістрацыі мытнай дэкларацыі, аб усіх прычынах, якія паслужылі ў адпаведнасці з пунктам 5 артыкула 111 Кодэкса падставай для адмовы ў рэгістрацыі мытнай дэкларацыі, і, калі гэта прадугледжана заканадаўствам дзяржавы-члена аб мытным рэгуляванні, рэкамендацыі па іх ліквідацыі накіроўваюцца дэкларанту або мытнаму прадстаўніку ў электроннай форме ў адпаведнасці з артыкулам 362 Кодэкса.
Афармленне рэгістрацыі мытнай дэкларацыі, пададзенай у выглядзе электроннага дакумента, пры дапамозе інфармацыйнай сістэмы мытнага органа без удзелу службовай асобы спыняецца ў выпадку невыканання адной з умоў праверкі мытнай дэкларацыі, вызначаных алгарытмамі (тэхнічнымі патрабаваннямі) работы інфармацыйнай сістэмы мытнага органа пры правядзенні такой праверкі, калі гэта прадугледжана парадкам і тэхналогіяй ажыццяўлення мытных аперацый, устаноўленымі ў адпаведнасці з артыкулам 78 Кодэкса заканадаўствам дзяржавы-члена.
III. Парадак афармлення рэгістрацыі або адмовы ў рэгістрацыі мытнай дэкларацыі, пададзенай у выглядзе дакумента на папяровым носьбіце
6. Рэгістрацыя мытнай дэкларацыі, пададзенай у выглядзе дакумента на папяровым носьбіце, афармляецца службовай асобай мытнага органа ў адпаведнасці з пунктам 2 гэтага Парадку шляхам указання ў адпаведнай графе мытнай дэкларацыі звестак аб рэгістрацыйным нумары мытнай дэкларацыі (на ўсіх экзэмплярах такой мытнай дэкларацыі).
Калі ў якасці ДТ выкарыстоўваюцца транспартныя (перавозачныя), камерцыйныя і (або) іншыя дакументы з прадастаўленнем пісьмовай заявы, аформленай у адпаведнасці з Інструкцыяй аб парадку выкарыстання транспартных (перавозачных), камерцыйных і (або) іншых дакументаў у якасці дэкларацыі на тавары, зацверджанай Рашэннем Камісіі Мытнага саюза ад 20 мая 2010 г. № 263 (далей – Інструкцыя), рэгістрацыйны нумар такой ДТ указваецца службовай асобай мытнага органа ў правым верхнім вугле такой заявы.
Калі ў якасці ДТ выкарыстоўваюцца транспартныя (перавозачныя), камерцыйныя і (або) іншыя дакументы з прадастаўленнем пераліку тавараў згодна з дадаткам 3 да Інструкцыі, рэгістрацыйны нумар такой ДТ указваецца службовай асобай мытнага органа ў адпаведным радку формы ўказанага пераліку тавараў.
Калі ў якасці ДТ выкарыстоўваюцца іншыя дакументы, у тым ліку прадугледжаныя міжнароднымі дагаворамі дзяржаў-членаў з трэцім бокам, уключаючы карнет АТА, рэгістрацыйны нумар такой ДТ указваецца службовай асобай мытнага органа ў адпаведнасці з заканадаўствам дзяржаў-членаў аб мытным рэгуляванні.
Калі ў якасці ТД выкарыстоўваецца кніжка МДП, запоўненая ў адпаведнасці з палажэннямі Мытнай канвенцыі аб міжнароднай перавозцы грузаў з прымяненнем кніжкі МДП ад 14 лістапада 1975 года, з прыкладзенымі да яе транспартнымі (перавозачнымі) і камерцыйнымі дакументамі, рэгістрацыйны нумар такой ТД указваецца службовай асобай мытнага органа ў правым падраздзеле графы 21 адрыўных лістоў № 1 і 2 і ў графе 2 неадрыўнага карашка № 1 кніжкі МДП.
Калі ў якасці ТД выкарыстоўваецца карнет АТА, запоўнены ў адпаведнасці з Канвенцыяй аб часовым увозе ад 26 чэрвеня 1990 года, з прыкладзенымі да яго транспартнымі (перавозачнымі) і камерцыйнымі дакументамі, рэгістрацыйны нумар такой ТД указваецца службовай асобай мытнага органа ў падраздзеле «c» графы «H.» адрыўнога ліста (ваўчара) карнета АТА блакітнага колеру «transit» і ў графе 3 карашка карнета АТА блакітнага колеру «transit».
У выпадку выкарыстання ў якасці ТД транспартных (перавозачных) дакументаў рэгістрацыйны нумар такой ТД указваецца службовай асобай мытнага органа адпраўлення на 2 экзэмплярах вопісу дакументаў, якія складаюць ТД, і транспартных (перавозачных) дакументах.
Калі ў якасці МДТС выкарыстоўваюцца стандартныя дакументы перавозчыка, прадугледжаныя міжнароднымі дагаворамі дзяржаў-членаў з трэцім бокам у сферы транспарту, рэгістрацыйны нумар такой МДТС указваецца на адпаведным дакуменце (у любым свабодным месцы).
Пры афармленні рэгістрацыі мытнай дэкларацыі, пададзенай у выглядзе дакумента на папяровым носьбіце, службовая асоба мытнага органа ўносіць адпаведную інфармацыю ў інфармацыйную сістэму мытнага органа.
7. Адмова ў рэгістрацыі мытнай дэкларацыі, пададзенай у выглядзе дакумента на папяровым носьбіце, афармляецца службовай асобай мытнага органа шляхам выстаўлення на адваротным баку 2 экзэмпляраў такой мытнай дэкларацыі адзнакі «У рэгістрацыі адмоўлена» з указаннем усіх прычын, якія паслужылі ў адпаведнасці з пунктам 5 артыкула 111 Кодэкса падставай для адмовы ў рэгістрацыі мытнай дэкларацыі, і, калі гэта прадугледжана заканадаўствам дзяржавы-члена аб мытным рэгуляванні, рэкамендацый па іх ліквідацыі, і сведчыцца адбіткам асабістай нумарной пячаці службовай асобы мытнага органа.
У выпадку калі пры афармленні адмовы ў рэгістрацыі мытнай дэкларацыі, пададзенай у выглядзе дакумента на папяровым носьбіце, на яе адваротным баку недастаткова месца для ўказання неабходных звестак, такія звесткі ўказваюцца на лістах, якія дадаткова прыкладаюцца да такой мытнай дэкларацыі фармату A4 і з’яўляюцца неад’емнай часткай мытнай дэкларацыі.
У выпадку выкарыстання ў якасці ДТ карнета АТА службовай асобай мытнага органа выстаўляецца адзнака «У рэгістрацыі адмоўлена» з указаннем звестак, прадугледжаных абзацам першым гэтага пункта, на 2 копіях адпаведнага адрыўнога ліста (ваўчара) карнета АТА.
У выпадку выкарыстання ў якасці ТД кніжкі МДП або карнета АТА на 2 копіях адрыўнога ліста № 1 кніжкі МДП або на копіях адпаведнага ліста (ваўчара) карнета АТА службовай асобай мытнага органа выстаўляецца адзнака «У рэгістрацыі адмоўлена» з указаннем звестак, прадугледжаных абзацам першым гэтага пункта.
Калі ў якасці МДТС выкарыстоўваюцца стандартныя дакументы перавозчыка, прадугледжаныя міжнароднымі дагаворамі дзяржаў-членаў з трэцім бокам у сферы транспарту, звесткі, прадугледжаныя абзацам першым гэтага пункта, указваюцца на адпаведным дакуменце (копіі адпаведнага дакумента) (у любым свабодным месцы).
8. Пры афармленні адмовы ў рэгістрацыі мытнай дэкларацыі, пададзенай у выглядзе дакумента на папяровым носьбіце, адзін экзэмпляр мытнай дэкларацыі з адзнакамі, прадугледжанымі пунктам 7 гэтага Парадку, захоўваецца ў мытным органе, а другі вяртаецца дэкларанту або мытнаму прадстаўніку.
У выпадку немагчымасці ўручэння дэкларанту або мытнаму прадстаўніку ўказанага экзэмпляра мытнай дэкларацыі мытны орган не пазней за 5 працоўных дзён, наступных за днём афармлення адмовы ў рэгістрацыі мытнай дэкларацыі, накіроўвае экзэмпляр мытнай дэкларацыі заказным паштовым адпраўленнем з паведамленнем аб уручэнні або перадае іншым спосабам, які дазваляе пацвердзіць факт атрымання.
На экзэмпляры мытнай дэкларацыі, які падлягае захоўванню ў мытным органе, дэкларантам або мытным прадстаўніком выстаўляюцца дата і час уручэння яму экзэмпляра мытнай дэкларацыі з адзнакамі аб адмове ў рэгістрацыі мытнай дэкларацыі, прадугледжанымі пунктам 7 гэтага Парадку, свае прозвішча і ініцыялы, а таксама подпіс.
У выпадку адмовы дэкларанта або мытнага прадстаўніка ад выстаўлення подпісу, даты і часу ўручэння экзэмпляра мытнай дэкларацыі з адзнакамі, прадугледжанымі пунктам 7 гэтага Парадку, на экзэмпляры мытнай дэкларацыі, які падлягае захоўванню ў мытным органе, ставіцца подпіс службовай асобы мытнага органа з указаннем, што дэкларантам (мытным прадстаўніком) у подпісе адмоўлена (у любым свабодным месцы).
Пры афармленні адмовы ў рэгістрацыі мытнай дэкларацыі, пададзенай у выглядзе дакумента на папяровым носьбіце, службовай асобай мытнага органа ўносіцца адпаведная інфармацыя ў інфармацыйную сістэму мытнага органа або ажыццяўляецца аўтаматычнае фарміраванне такой адмовы пры дапамозе інфармацыйнай сістэмы мытнага органа без удзелу службовай асобы.
9. Пры неабходнасці інфармацыя аб даце і часе рэгістрацыі або аб адмове ў рэгістрацыі мытнай дэкларацыі, пададзенай у выглядзе дакумента на папяровым носьбіце, можа быць прадстаўлена мытным органам па запыце дэкларанта або мытнага прадстаўніка.

_______________

ДАДАТАК № 1
да Рашэння Калегіі
Еўразійскай эканамічнай камісіі
   ад 17 снежня 2024 г. № 141


ЗМЯНЕННІ, 
якія ўносяцца ў Рашэнні Камісіі Мытнага саюза 


1. У Рашэнні Камісіі Мытнага саюза ад 17 жніўня 2010 г. № 438 «Аб Парадку ажыццяўлення мытнымі органамі мытных аперацый, звязаных з падачай, рэгістрацыяй транзітнай дэкларацыі і завяршэннем мытнай працэдуры мытнага транзіту»:
а) у найменні і тэксце слова «, рэгістрацыяй» выключыць;
б) у Парадку ажыццяўлення мытнымі органамі мытных аперацый, звязаных з падачай, рэгістрацыяй транзітнай дэкларацыі і завяршэннем мытнай працэдуры мытнага транзіту, зацверджаным указаным Рашэннем:
у найменні і пункце 1 слова «, рэгістрацыяй» выключыць;
у найменні раздзела II словы «і рэгістрацыяй» выключыць;
пункты 4–10 прызнаць страціўшымі сілу;
у пункце 26 слова «, рэгістрацыяй» выключыць;
у нумарацыйным загалоўку дадатку № 1 да ўказанага Парадку слова «, рэгістрацыяй» выключыць.
2. У Інструкцыі аб парадку ажыццяўлення асобных мытных аперацый у дачыненні да транспартных сродкаў міжнароднай перавозкі, якія часова ўвозяцца і часова вывозяцца, зацверджанай Рашэннем Камісіі Мытнага саюза ад 18 лістапада 2010 г. № 511:
а) у пункце 1 словы «парадак рэгістрацыі МДТС,» выключыць;
б) падпункты 1 і 2 пункта 12 выкласці ў наступнай рэдакцыі:
«1) фіксаванне даты і часу падачы МДТС;
2) рэгістрацыя МДТС або адмова ў рэгістрацыі МДТС;»;
в) падпункты 1 і 2 пункта 28 выкласці ў наступнай рэдакцыі:
«1) фіксаванне даты і часу падачы дакументаў;
2) рэгістрацыя завяршэння часовага ўвозу або часовага вывазу ТСМП;».

_____________

ДАДАТАК № 2
да Рашэння Калегіі
Еўразійскай эканамічнай камісіі
   ад 17 снежня 2024 г. № 141


ПЕРАЛІК
рашэнняў Камісіі Мытнага саюза і Калегіі Еўразійскай эканамічнай камісіі, прызнаных страціўшымі сілу


1. Абзац пяты пункта 162 Інструкцыі аб парадку ажыццяўлення асобных мытных аперацый у дачыненні да транспартных сродкаў міжнароднай перавозкі, якія часова ўвозяцца і часова вывозяцца, зацверджанай Рашэннем Камісіі Мытнага саюза ад 18 лістапада 2010 г. № 511.
2. Рашэнне Калегіі Еўразійскай эканамічнай камісіі ад 2 ліпеня 2014 г. № 98 «Аб Інструкцыі аб парадку рэгістрацыі або адмовы ў рэгістрацыі дэкларацыі на тавары».
3. Пункт 4 змяненняў, якія ўносяцца ў Парадак ажыццяўлення мытнымі органамі мытных аперацый, звязаных з падачай, рэгістрацыяй транзітнай дэкларацыі і завяршэннем мытнай працэдуры мытнага транзіту (дадатак да Рашэння Калегіі Еўразійскай эканамічнай камісіі ад 10 лістапада 2015 г. № 147).
4. Пункт 4 змяненняў, якія ўносяцца ў рашэнні Камісіі Мытнага саюза і Калегіі Еўразійскай эканамічнай камісіі (дадатак да Рашэння Калегіі Еўразійскай эканамічнай камісіі ад 21 мая 2019 г. № 83).
5. Падпункт «б» пункта 3 Рашэння Калегіі Еўразійскай эканамічнай камісіі ад 30 мая 2023 г. № 73 «Аб зацвярджэнні формы транзітнай дэкларацыі і парадку яе запаўнення, а таксама аб змяненні і прызнанні страціўшымі сілу некаторых рашэнняў Камісіі Мытнага саюза і Калегіі Еўразійскай эканамічнай камісіі».

_____________

